นายกรัฐมนตรี สั่งการกระทรวงแรงงาน ตรวจสอบเจ้าหน้าที่รัฐทุจริตเงินสนับสนุนคนพิการ
พลเอก ประยุทธ์  จันทร์โอชา นายกรัฐมนตรีและหัวหน้าคณะรักษาความสงบแห่งชาติ สั่งการให้กระทรวงแรงงาน ตรวจสอบกรณีเจ้าหน้าที่รัฐทุจริตเงินสนับสนุนคนพิการทั่วประเทศ โดยให้ตั้งคณะกรรมการสอบสวนข้อเท็จจริง และเข้าสู่กระบวนการยุติธรรมตามขั้นตอนทั้งหมด พร้อมยืนยันรัฐบาลเอาจริงกับการปราบปรามการทุจริตคอรัปชัน ซึ่งหากพบว่ามีเจ้าหน้าที่ของรัฐเข้าไปเกี่ยวข้องและมีหลักฐานส่อว่ามีแนวโน้มกระทำความผิดจริง ให้ออกจากราชการไว้ก่อน จนกว่าจะตรวจสอบเสร็จสิ้น